Ef tekið er mið af bandarískum tölum gætu 3 - 6 þúsund Íslendingar verið með vefjagigt en ég veit ekki til þess að algengi sjúkdómsins hafi verið rannsakað hér á landi . Sumir sjúklinganna þjást einnig af svefntruflunum , morgunstirðleika , iðraólgu , þunglyndi , kvíða eða annarri vanlíðan . Stundum batnar ástandið við það að létta á streitu eða bæta svefn en getur komið aftur ef aðstæður versna . Venjuleg verkjalyf gera yfirleitt ekki gagn en væg þunglyndislyf í litlum skömmtum eru stundum til mikilla bóta . Þeim sem reykja getur batnað mikið við að hætta . Langtímahorfur eru yfirleitt góðar og flestir geta losnað við óþægindin að miklu eða öllu leyti ef þeir fá viðeigandi meðferð .